กองปราบฯ 9 ก.ย.- กองปราบฯ จับชายวัย 40 ปี ตามหึงภรรยาเก่า แอบสะกดรอย ยิงแฟนใหม่ดับคาอ่างน้ำในรีสอร์ตดัง จ.ขอนแก่น ก่อนพาตัวฝ่ายหญิงขึ้นรถขับหนีมาด้วย และโดนรวบที่ จ.ลำปาง พล.ต.ต.มนตรี เทศขัน ผู้บังคับการกองปราบปราม พร้อมชุดจับกุมแถลงผลจับกุมนายรุ่งโรจน์ อายุ 40 ปี ผู้ต้องหาก่อเหตุยิงนายยุทธภัณฑ์ อายุ 27 ปี เสียชีวิตในห้องน้ำรีสอร์ตดัง จ.ขอนแก่น โดยก่อนเกิดเหตุเมื่อวันที่ 7 กันยายนที่ผ่านมา น.ส.เบจมาศ อดีตภรรยาของผู้ต้องหา ออกไปเที่ยวกับผู้ตายที่รีสอร์ตชื่อดังใน จ.ขอนแก่น และนั่งดื่มกินอยู่หน้าห้องพัก กระทั่งช่วงค่ำขณะที่นายยุทธภัณฑ์ กำลังนอนแช่อยู่ในอ่างน้ำนั้น นายรุ่งโรจน์ ที่แอบสะกดรอยตามอดีตภรรยาไป ได้เดินเข้ามาทางด้านหน้าห้องพักและใช้อาวุธปืนขนาด 9 มม. ยิงใส่ผู้ตาย 3 นัด กระสุนเข้าที่บริเวณลำคอและลำตัว เป็นเหตุให้เสียชีวิต จากนั้นพาตัว น.ส.เบญจมาศ หลบหนีไปด้วย มุ่งหน้าไปทาง อ.เกาะคา จ.ลำปาง ขณะผ่านจุดบริการประชาชน ตำรวจทางหลวงเกาะคา อ.เกาะคา จ.ลำปาง พบรถต้องสงสัยซึ่งตรงกับรถยนต์ที่ผู้ต้องหาหลบหนี จึงเข้าตรวจค้นและจับกุมทันที
ชายวัย 40 ปี นายรุ่งโรจน์ ผู้ต้องหา นายรุ่งโรจน์ ผู้ต้องหา
ภรรยาเก่า ฝ่ายหญิง น.ส.เบจมาศ น.ส.เบญจมาศ
แฟนใหม่ นายยุทธภัณฑ์ ผู้ตาย นายยุทธภัณฑ์ ผู้ตาย